**Téma: Premena kvapaliny na plyn-** Vyparovanie

V prírode neustále prebieha **premena vody na vodnú paru.** Tento dej nazývame **vyparovanie.**

**Voda sa vyparuje** **z** oceánov, jazier, povrchu zeme, z povrchu rastlín, ale aj z tiel ostatných živočíchov.



FOTO: internet

Zo skúsenosti vieme, že po daždi **v lete** sa voda **z** **teplého** asfaltu na ceste **vyparí** **skôr** ako v jeseni, alebo v zime keď je chladno. **Teplý asfalt** na ceste **vodu zohreje** a tá sa veľmi **rýchlo vyparuje**.

**Pri sušení vypratých vecí** chceme, aby sa voda z nej vyparila čo najrýchlejšie. Preto **bielizeň vešiame na šnúru**. Ak by sme ju nechali položenú **na kope**, určite by sa usušila oveľa **neskôr.**

**Ako môžeme urýchliť vyparovanie vody? Odpoveď na túto otázku nám dá nasledujúci pokus.**

**ÚLOHA: Tento pokus si môžeš urobiť doma**

**Pokusom** si overíme, ako závisí vyparovanie vody od počiatočnej teploty vody a veľkosti jej povrchu.

**Čo budeme potrebovať na pokus:** 3 menšie sklenené poháre /napríklad také, ktoré používame na zaváranie/. 1 väčší pohár so širokým hrdlom, rýchlovarnú kanvicu, teplomer, fixu.

**Ako budeme postupovať:**

1. Polož 2 menšie a 1 väčší pohár do tieňa tak, aby pokus mohol prebiehať 7 dní.
2. Do jedného malého a veľkého pohára daj rovnaké množstvo vody z vodovodu. Do druhého malého pohára daj rovnaké množstvo vody, ale horúcej.
3. Na všetkých troch pohároch označ fixou, pokiaľ siaha hladina vody (pozri si obrázok nižšie).
4. Pod každý pohár daj pásik papiera. Značku **S** napíš na pásik papiera pod pohármi **so studenou vodou**. Pod pohár s **horúcou vodou** napíš na papier **H.** Ak chceš byť presný, napíš na pásik papiera aj dátum začiatku pokusu a počiatočnú teplotu vody.



1. Po **7** **dňoch porovnaj výšku hladiny** vody **zo začiatku pokusu**. Vodu z veľkého pohára prelej do tretieho malého pohára (ako odmerky na vodu).